《东京寄万楚》
唐代·李颀

濩落久无用，隐身甘采薇。仍闻薄宦者，还事田家衣。

颍水日夜流，故人相见稀。春山不可望，黄鸟东南飞。

濯足岂长往，一樽聊可依。了然潭上月，适我胸中机。

在昔同门友，如今出处非。优游白虎殿，偃息青琐闱。

且有荐君表，当看携手归。寄书不待面，兰茝空芳菲。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。